钦定古今图书集成/明伦汇编/闺媛典/第056卷 > 王大儿
## 钦定古今图书集成/明伦汇编/闺媛典/第056卷 > 王大儿

按《东昌府志》：王大儿者，民家女也。正德六年，贼首传
令，无入士人室。大儿母呼之，往避舍西王秀才家。大
儿曰：“儿生不识王秀才，何可往？”亟冒父破帽，衣父衣，
履父履，辟后户走出。贼望见女也，操刀追之。大儿度
不能脱，投路旁眢井。贼垂绠引之，诱以语，终不出，遂
下石死井中。

===姚氏二女〈{{{1}}}〉
按《东昌府志》：“姚氏二女，主簿姚廷蔚女。正德六年，贼
破城，执二女，长玉果，次玉香，出郭外登舟，及中流，二
女皆投于河。贼去，玉香遇救，得不死。武城武渊妻丁
氏，夫往为曲阜掾，道遇贼，被掳。氏抱渊号泣，贼推刃
颈上，血溅衣不解，贼异之，两释焉。丘县申儿寨杜伟
妻王氏，夫为贼杀，抱儿追骂贼，贼怒断其头，儿犹呱”
呱在抱，邻人收活之。李俊妻睦氏，亦骂贼不从，被害。
杜绳妻杨氏、袁汉妻兰氏，俱相携投井死。馆陶薛忠
妻王氏，为贼追胁，大骂不从，被杀，时年十八。高唐孟崇梅方笄被获，绐贼汲饮，至井旁，投而死。又执刘氏
女端儿，逼令从行，女厉声曰：“宁死不从！”遂死乱刃中。
魏山妻高氏，方归宁，遇贼于夏津道中，逼欲乱之，高
骂贼，被磔于道。博平诸生刘俊女，从其父自村舍入
城。贼杀其父，拥女上马，女痛哭不行。贼挺刃曰：“不行
亦死！”女瞋目大骂曰：“恨不割尔万段，以报父仇，父死
奚以生为！”贼怒，亦杀之。茌平居民萧奉妻高氏，城破
被执，骂贼不屈，贼以刀剺其面而死。王相妻，失其姓，
偕妹匿穴中，贼搜得，出之，并惧辱，投水死。堂邑赵钦
家婢张氏，名青苗，趋匿不得，遂见执，坚不受辱，死于
刃下。周铭妻阎氏，早寡孀居。贼斧其门，阎曰：“吾奈何
以冰玉之身，横罹贼手！”遂引刀自杀。濮州郭斗女，闻
之，先投井死。仪锐妻冯氏、李廷善妻张氏、彭纪妻王
氏及程𤣱女，俱义不受辱死。范县邢隆妻孙氏，夫贾
贩于外，母老，惟孙侍左右。贼牵其臂，孙怒骂贼，贼挺
刃剚其腹，又杀其怀中女。